   ڪراچي (ويب ڊيسڪ) شوبز ڇڏيندڙ رابي پيرزادا پنهنجي سوشل ميڊيا اڪائونٽ تي هڪ ويڊيو جاري ڪئي آهي، جنهن ۾ هوءَ اردو ترجمي سان قرآن پاڪ جي تلاوت ڪندي نظر اچي رهي آهي. شوبز جي دنيا کي الوداع ڪندڙ رابي پيرزادا اڄڪلهه دين جي تعليم حاصل ڪرڻ ۾ مصروف آهي ۽ رابي پيرزادا تازو سوشل ميڊيا اڪائونٽ تي هڪ ويڊيو شيئر ڪئي آهي، جنهن ۾ هوءَ پنهنجي استاد جي رهنمائي ۾ قرآن پاڪ کي اردو ترجمي سان گڏ پڙهي رهي آهي. ويڊيو ۾ ڏسي سگهجي ٿو ته رابي پيرزادا سان گڏ ويٺل استاد ڪيترن ئي هنڌن تي سندس رهنمائي ڪري رهيو آهي. رابي پيرزادا ويڊيو سان گڏ نئين سال لاءِ عهد ڪندي لکيو ته مون کي نئين سال ۾ دين سکڻو ۽ سيکارڻو آهي، اهو به ترجمي سان گڏ. هن سڀني کي نصيحت ڪندي چيو ته توهان به ڪجهه الله کي ڏئي ڏسو، ڪهڙي خبر توهان جي زندگي تبديل ٿي وڃي. واضح رهي ته رابي پيرزادا ۾ تبديلي گذريل سال ان وقت آئي هئي، جڏهن سندس موبائل فون مان ان جون ڪجهه ذاتي ويڊيوز ۽ تصويرون ليڪ ٿي ويون هيون، جنهن کانپوءِ رابي پنهنجي گناهن جي معافي گهرجي شوبز ڇڏڻ جو اعلان ڪيو هو ۽ چيو هو ته مان پنهنجي رهيل زندگي دين موجب گذارينديس.